
Da li je dozvoljeno činiti ***[zikr](https://pitajucene.com/search/zikr/questions/ "Pretraži pitanja o zikru")*** sa zanosom, tj. previjati se desno-lijevo, naprijed-nazad, poluglasno ponavljati itd.?


* 
* 
* 
* 
* 
* 
* 

 
Da li je dozvoljeno činiti zikr sa zanosom i previjanjem ?

***[Zikr](https://pitajucene.com/search/zikr/questions/ "Pretraži pitanja o zikru")*** je jedan od najvećih ibadeta. Mnogo je hadisa koji govore o vrijednosti zikra i velikoj nagradi za onoga ko bude spominjao Allaha. Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, je najviše činio zikr, a zatim njegovi plemeniti ***[ashabi](https://pitajucene.com/search/ashab/questions/ "Pretraži pitanja o ashabima")***. Nema vjerodostojne predaje koja potvrđuje da su Poslanik, sallallahu alejhi ve sellem, i njegovi ashabi činili zikr na način kako to čine sufije, sljedbenici različitih tarikata. Bacaju se i hukću kao da su bez pameti. ***[Islam](https://pitajucene.com/search/islam/questions/ "Pretraži pitanja o Islamu")*** je uzvišena ***[vjera](https://pitajucene.com/search/vjera/questions/ "Pretraži pitanja o vjeri")***, vjera razuma, koja uči svoje sljedbenike da se normalno ponašaju i da ne prave budale od sebe. Kada je jednom od ashaba došao sin i pohvalio mu se kako se druži sa ljudima koji, pri učenju Kur’ana, padaju u nesvjest, i gromko plaču, on ga je ukorio, zabranio mu da sa njima sjedi i rekao mu: “Bio sam sa Allahovim Poslanikom, Ebu Bekrom i Omerom i nikog od njih nisam vidio da to čini.” Muridi su pustili svoje mozgove na pašu i slijepo slijede ono što im njihovi šejhovi narede, makar to bilo suprotno šerijatu i van svake pameti. Samo na takav način šejhovi ih i mogu varati. Da bi ibadet bio primljen i ukabuljen kod Allaha, dželle šenuhu, islamski učenjaci su postavili dva uvjeta: iskrenost i usklađenost sa praksom Allahovog Poslanika, sallallahu alejhi ve sellem. Rekao je Poslanik, sallallahu alejhi ve sellem: “Ko uradi dijelo koje nije u skladu sa onim sa čime sam ja došao, njegovo djelo se ne prima.” (***[Hadis](https://pitajucene.com/search/Hadis/questions/ "Pretraži pitanja o hadisima")*** je zabilježio Muslim). Allah najbolje zna.  

Dipl. isl. pravnik – ***[Semir Imamović](https://pitajucene.com/search/Semir+Imamovi%C4%87/answers/ "Pretraži odgovore od mr. Semir Imamović")*** – islambih.org 2000.-2001. god.


Preuzeto sa stranice:islamskiedukativni.wordpress.com


